
Здравейте! Интересувам се от наредбата, която касае разхождането на домашни любимци и най-вече оначи част, която дефинира с точност “градинки, площадки и алеи”.  

Собственик съм на куче на 17 години, ваксинирано, чипирано и т.н. Живо ме интересува онези площи, които не са нито алеи, нито градинки, нито площадки или частна собственост – мога ли да преминавам през тях с животното (събирам си биологичните отпадъци)?  

Обърнах се към общината в която се намирам по този въпрос, но от там ми върнаха копие на този закон с частта за глобите АКО навлезна в градинки, алеи, площадки и територии забранени за кучета. В случая става дума за един обрасъл терен, през който минават стопани с животни, хора и дори коли. Мога ли да мина през него, през него с кучето ?


 

Наредба за разхождането на домашни любимци – пояснение
======================================================

 

Има приложима Наредба на община Стара загора за Вашия случай, като съгласно чл. 12 със заповед на кмета на общината за отделните райони се обособяват места за обществено ползване и свободно пускане на животни. В този смисъл следва да изискате получаването на въпросната заповед. 


Поздрави,  

адв. Николина Митова  

0898 303092




За Община Стара Загора става дума.




Здравейте, Соня,


необходимо е да уточните за коя община се касае. В София има специална Наредба НА СТОЛИЧЕН ОБЩИНСКИ СЪВЕТ ЗА ПРИДОБИВАНЕ, ПРИТЕЖАВАНЕ И ОТГЛЕЖДАНЕ НА ЖИВОТНИ – ДОМАШНИ ЛЮБИМЦИ (КУЧЕТА И КОТКИ) НА ТЕРИТОРИЯТА НА СТОЛИЧНА ОБЩИНА, като районните кметове със заповеди определят в кои паркове и градини могат да се разхождат кучета и в кои – не. 


Поздрави,  

адв. Николина Митова  

0898 303092


